b"\n_START_ARTICLE_\nHans Magnus Enzensberger\n_START_SECTION_\nBiografia\n_START_PARAGRAPH_\nNasqu\xc3\xa9 l'11 de novembre de 1929 a Kaufbeuren. Va estudiar filologia germ\xc3\xa0nica, literatura i filosofia a les Universitats de Erlagen, Friburg i Hamburg, completant la seva formaci\xc3\xb3 a La Sorbona de Par\xc3\xads, on es doctor\xc3\xa0 el 1955._NEWLINE_Entre el 1955 i el 1957 exerc\xc3\xad la doc\xc3\xa8ncia i fou redactor a la r\xc3\xa0dio de Stuttgart. Entre 1965 i 1975 fou membre del Grup 47, una prestigiosa associaci\xc3\xb3 liter\xc3\xa0ria nascuda a Alemanya despr\xc3\xa9s de la Segona Guerra Mundial, aix\xc3\xad mateix fund\xc3\xa0 la revista Kursbuch i des de 1985 dirigeix la col\xc2\xb7lecci\xc3\xb3 liter\xc3\xa0ria Die andere Bibliothek (en catal\xc3\xa0: L'altra biblioteca). _NEWLINE_El 2002 fou guardonat amb el Premi Pr\xc3\xadncep d'Ast\xc3\xbaries de Comunicaci\xc3\xb3 i Humanitats."